Wees versigtig | Netwerk24
Die gemeenskap word gewaarsku om baie versigtig te wees met hul Gumtree-transaksies.
Volgens 'n klaer, wat sy voertuig op Gumtree geadverteer het, het die "koper" genoem dat hy sy broer, "Sizwe Mbenya" gaan stuur om die transaksie te voltooi.
Op 31 Maart het die klaer die broer by Welgevonden Spar in Cloetesville ontmoet. Die persoon het gesê dat hy belangstel in die voertuig. Die klaer het daarna sy bankbesonderhede verskaf. Die kontanttransaksie is later deur die dag gedoen en die voertuig is oorhandig aan "Sizwe Mbenya".
Die voertuig is dieselfde dag oorhandig te Cape Gate-winkelsentrum. Later deur die dag het die klaer navraag gedoen by sy bank, waar hulle aan hom genoem het dat daar geen geld oorgeplaas is nie.
'n Verdagte is later in hegtenis geneem by OR Tambo-lughawe op 'n aanklag van motorvoertuig diefstal.